Oficiālais Vēstnesis L 205 , 31/07/2001 Lpp. 0021 - 0022



Komisijas Regula (EK) Nr. 1555/2001 (2001. gada 30. jūlijs), ar ko groza Regulu (EEK) Nr. 1859/82 par to, kā lauku saimniecību ieņēmumu noteikšanai atlasīt saimniecības, kas iesniedz grāmatvedības pārskatus EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu apkopošanai par lauku saimniecību ieņēmumiem un saimniecisko darbību Eiropas Ekonomikas kopienā [1] un kurā jaunākie grozījumi izdarīti ar Regulu (EK) Nr. 1256/97 [2], un jo īpaši tās 4. panta 4. punktu un 6. panta 2. punktu, tā kā: (1) Regulas Nr. 79/65/EEK 4. pantā ir paredzēts, ka apsekojums attiecas uz lauku saimniecībām, kuru ekonomiskais lielums ir vienāds ar vai lielāks par slieksni, kas noteikts Eiropas lieluma vienībās (ELV) atbilstīgi Komisijas 1985. gada 7. jūnija Lēmuma 85/377/EEK, ar ko paredz Kopienas lauku saimniecību tipoloģiju [3] un kurā jaunākie grozījumi izdarīti ar Lēmumu 1999/725/EK [4], III pielikumam. (2) 2. pantā Komisijas 1982. gada 12. jūlija Regulā (EEK) Nr. 1859/82 par saimniecību, kas iesniedz pārskatus, atlasi ar mērķi noteikt lauku saimniecību ieņēmumus [5], kurā jaunākie grozījumi izdarīti ar Regulu (EK) Nr. 285/2000 [6], ir noteikts slieksnis 1995. un turpmākiem pārskata gadiem. (3) () Strukturālās izmaiņas ir novedušas pie mazāko saimniecību skaita samazināšanās, kā arī ir samazinājies to ieguldījums kopējā lauksaimniecības produkcijas izlaidē, tādējādi nav vajadzības tās iekļaut apsekojumā, kam jāattiecas uz lauksaimnieciskās darbības būtiskāko daļu (vismaz 90 % no kopējā standarta bruto seguma). (4) Attiecībā uz Itāliju ir ieteicams paaugstināt slieksni no 2 ELV līdz 4 ELV, bet praktisku apsvērumu dēļ šo grozījumu nevar ieviest līdz 2002. pārskata gadam. (5) Šajā regulā paredzētie pasākumi saskan ar Kopienas Lauku saimniecību grāmatvedības datu tīkla komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 1859/82 2. pantu aizstāj ar šādu: "2. pants 2001. pārskata gadam (12 secīgi mēneši, kas sākas laikposmā no 2001. gada 1. janvāra līdz 1. jūlijam), kā arī turpmākiem pārskata gadiem, slieksnis, kas minēts Regulas Nr. 79/65/EEK 4. pantā, Eiropas lieluma vienībās (ELV) ir šāds: -Beļģijā: | 16 ELV | -Nīderlandē: | 16 ELV | -Dānijā: | 8 ELV | -Vācijā: | 8 ELV | -Francijā: | 8 ELV | -Luksemburgā: | 8 ELV | -Austrijā: | 8 ELV | -Somijā: | 8 ELV | -Zviedrijā: | 8 ELV | -Apvienotajā Karalistē:(izņemot Ziemeļīriju) | 16 ELV | -Ziemeļīrijā: | 8 ELV | -Īrijā: | 2 ELV | -Itālijā: | 2 ELV | -Grieķijā: | 2 ELV | -Spānijā: | 2 ELV | -Portugālē: | 2 ELV | Itālijai slieksnis, kas definēts pirmajā daļā, būs 4 ELV 2002. pārskata gadā (12 secīgi mēneši, kas sākas laikposmā no 2002. gada 1. janvāra līdz 1. jūlijam), kā arī turpmākiem pārskata gadiem." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 2001. pārskata gada. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 30. jūlijā Komisijas vārdā — Komisijas loceklis Frederik Bolkestein [1] OV 109, 23.6.1965., 1859./65. lpp. [2] OV L 174, 2.7.1997., 7. lpp. [3] OV L 220, 17.8.1985., 1. lpp. [4] OV L 291, 13.11.1999., 28. lpp. [5] OV L 205, 13.7.1982., 5. lpp. [6] OV L 31, 5.2.2000., 79. lpp. --------------------------------------------------